о 



af den. De ellers saa plagsomme og generende Myg vare tem- 

 melig fredelige, thi det var køligt og blæste noget. Efter at 

 mit Reisegods var bragt i Land, blev Konebaaden trukken op; 

 disse Skindbaade taale nemlig ikke godt at være for længe i 

 Vandet, og ved Ankomsten til en Holdeplads blive de derfor 

 strax trukne paa Land for at tørres, og trænge de til det, blive 

 de desuden indsmurte med Spæk, en Vare, som man derfor 

 altid maa føre med paa Konebaadsreiser. Efter at Grønlænderne 

 vare færdige med Arbeidet ved Baaden, udsøgte vi en passende 

 Teltplads; man vælger dertil helst et Sted, der høiner sig 

 lidt og derfor er tørt og ogsaa holder sig længst tørt under 

 indtrædende Regnveir. Mine Reiser i de nordligere Fjorde 

 havde bragt mig mange gavnlige, men just ikke behagelige Er- 

 faringer i den Retning og gjort mig meget kræsen i Valget af 

 Teltplads. Jeg medbragte altid to Telte, et til mig selv, stort 

 og rummeligt, saa at jeg om Dagen kunde sidde og arbeide i 

 det, samt et til min Besætning, som bestod af 6 Roersker, en 

 Styrer og en Kajakmand. Denne er en temmelig vigtig Person 

 paa Reiser i Grønland; man bruger ham dels til at besørge 

 Ærinder, men mest har man ham dog med, for at han kan 

 hente Hjælp, hvis der skulde tilstøde et Uheld paa Reisen, f. Ex. 

 Havari ved Konebaaden, hvilket ellers, da man som oftest er 

 langt fjernet fra beboede Steder, kunde have temmelig ube- 

 hagelige Følger. 



Efter at Teltene vare reiste, og Kasserne med mit Gods og 

 mine Indsamlinger vare bragte ind i mit, uddelte jeg Proviant 

 til Grønlænderne, nemlig Brød, Ærter, Gryn og Kaffe samt Tobak. 

 Provianten maa man altid have under sin egen Varetægt og kun 

 give Grønlænderne for een Dag ad Gangen, thi giver man dem 

 for flere Dage, spise de det alt sammen strax, og man maa da 

 atter forsyne dem. Da alt var bragt i Orden, og jeg havde 

 indtaget et Maallid af de medbragte henkogte Fødevarer, gik jeg 

 ud for at bese den nærmeste Omegn og udvælge de bedste 

 Lokaliteter. I dette Øiemed pleiede jeg altid at bestige en eller 



